钦定古今图书集成/明伦汇编/氏族典/第118卷 > 陈骞
## 钦定古今图书集成/明伦汇编/氏族典/第118卷 > 陈骞

按《晋书陈骞传》，“骞，临淮东阳人也。父矫，魏司徒。矫本
广陵刘氏，为外祖陈氏所养，因而改焉。骞沉厚有智
谋。初，矫为尚书令，侍中刘晔见幸于魏明帝，谮矫专
权，矫忧惧，骞曰：‘主上明圣，大人大臣，今若不合意，不
过不作公耳’。后帝意果释骞。起家尚书郎，迁中山、安
平太守，并著称绩，征为相国司马长史、御史中丞，迁
尚书，封安国亭侯，蜀贼寇陇右，以尚书持节行征蜀
将军”，会诸葛诞之乱，复以尚“书行安东将军，寿春平，
拜使持节都督淮北诸军事，进爵广陵侯，转都督豫
州诸军事豫州刺史，又转都督江南诸军事，徙都督
荆州诸军事、征南大将军，封郯侯。武帝受禅，以佐命
勋进车骑将军，封高平郡公，迁侍中”大将军，出为都
督扬州诸军事。咸宁初，迁太尉，转大司马。骞累处方
任，为士庶所怀。三年，入朝乞骸骨，固请，许之。元康二
年薨，赠太傅，谥曰武。子舆嗣爵。